CELEX: 52007PC0077
Language: da
Date: 2007-02-27
Title: Forslag til Rådets afgørelse om undertegnelse på Det Europæiske Fællesskabs vegne af De Forenede Nationers konvention om handicappedes rettigheder og den tilhørende valgfrie protokol

Vigtig juridisk meddelelse

|

52007PC0077

Forslag til Rådets afgørelse om undertegnelse på Det Europæiske Fællesskabs vegne af De Forenede Nationers konvention om handicappedes rettigheder og den tilhørende valgfrie protokol  /* KOM/2007/0077 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 27.2.2007KOM(2007) 77 endeligForslag tilRÅDETS AFGØRELSEom undertegnelse på Det Europæiske Fællesskabs vegne af De Forenede Nationers konvention om handicappedes rettigheder og den tilhørende valgfrie protokol(forelagt af Kommissionen)BEGRUNDELSEEfter henstillinger fra Kommissionen har Rådet givet Kommissionen bemyndigelse til at forhandle om udkastet til De Forenede Nationers konvention om handicappedes rettigheder[1], for så vidt angår de områder, der er omfattet af Fællesskabets kompetence.Forhandlingerne blev afsluttet på det 8. møde, der blev afholdt i New York fra den 14.-25. august 2006 i den ad hoc-komité, der blev nedsat for at forhandle konventionen. Under dette møde blev det besluttet at supplere konventionen med en valgfri protokol om individuel kommunikation og en undersøgelsesprocedure. Begge instrumenter blev vedtaget på fortsættelsen af ad hoc-komitéens 8. møde den 5. december 2006.De Forenede Nationers generalforsamling vedtog begge tekster den 13. december 2006. De vil kunne undertegnes fra den 30. marts 2007 i New York.I Rådets forhandlingsdirektiver til Kommissionen var forberedelsen af Fællesskabets tiltrædelse af konventionen og dens protokol tillagt stor vægt på baggrund af Fællesskabets kompetence vedrørende nogle bestemmelser i disse instrumenter. Kommissionen har forhandlet sig frem til udkast til konvention og protokoller, som en regional integrationsorganisation, som f.eks. Det Europæiske Fællesskab, kan tilslutte sig.Hvad angår de øvrige aspekter af forhandlingerne, blev de målsætninger, som Rådet opstillede i sine forhandlingsdirektiver, ligeledes opfyldt.Kommissionen har sikret, at bestemmelserne i udkastet til konventionen er i overensstemmelse med EU's lovgivning og retspraksis, f.eks. definitionen af forskelsbehandling og af ikke-forskelsbehandling på beskæftigelsesområdet. Det bør i den forbindelse bemærkes, at afvisning af at foretage rimelige tilpasninger nu er internationalt anerkendt som en form for forskelsbehandling. Handicap defineres ud fra et sæt af kriterier, som både afspejler den sociale model for handicap og EF-Domstolens seneste retspraksis vedrørende definitionen af begrebet handicap (Sag C-13/05).Da nogle medlemsstater har givet udtryk for, at de vil undertegne disse instrumenter, så snart der åbnes mulighed herfor i New York, er det vigtigt, at Det Europæiske Fællesskab også får denne mulighed. Formandskabet bør derfor udpege personer, der kan undertegne konventionen om handicappedes rettigheder og den tilhørende valgfrie protokol på vegne af Det Europæiske Fællesskab.Kommissionens forslag til Rådets afgørelse indeholder en artikel, der giver Rådets formand bemyndigelse til at udpege personer, der på Det Europæiske Fællesskabs vegne kan undertegne konventionen om handicappedes rettigheder og den tilhørende valgfrie protokol.Forslag tilRÅDETS AFGØRELSEom undertegnelse på Det Europæiske Fællesskabs vegne af De Forenede Nationers konvention om handicappedes rettigheder og den tilhørende valgfrie protokolRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 13 og 95, sammenholdt med artikel 300, stk. 2, første afsnit, andet punktum,under henvisning til forslag fra Kommissionen, ogud fra følgende betragtninger:1) Kommissionen har på Fællesskabets vegne forhandlet om Fællesskabets tiltrædelse af De Forenede Nationers konvention om handicappedes rettigheder og den tilhørende valgfrie protokol.2) Forhandlingerne er afsluttet, og de instrumenter, man har forhandlet sig frem til, vil blive lagt frem til undertegnelse af medlemsstaterne og af regionale integrationsorganisationer med kompetence hertil i De Forenede Nationers hovedsæde i New York den 30. marts 2007.3) Medlemsstaterne har givet udtryk for, at de vil undertegne disse instrumenter, så snart der åbnes mulighed herfor i New York, og det er vigtigt, at Det Europæiske Fællesskab også får denne mulighed.4) Konventionen og den tilhørende valgfrie protokol bør undertegnes på Det Europæiske Fællesskabs vegne med forbehold af senere indgåelse -TRUFFET FØLGENDE AFGØRELSE:Eneste artikel1) Formanden for Rådet bemyndiges til at udpege personer, der på Det Europæiske Fællesskabs vegne kan undertegne konventionen om handicappedes rettigheder og den tilhørende valgfrie protokol med forbehold af senere indgåelse.2) Teksten til konventionen og den tilhørende valgfrie protokol er vedlagt denne afgørelse.Udfærdiget i Bruxelles, denPå Rådets vegneFormand [1] Afgørelse af 24. maj 2004.